CELEX: 62009CA0311
Language: hu
Date: 2010-05-06 00:00:00
Title: C-311/09. sz. ügy: A Bíróság (hetedik tanács) 2010. május 6-i ítélete — Európai Bizottság kontra Lengyel Köztársaság (Tagállami kötelezettségszegés — Adózás — HÉA — Nemzetközi személyszállítás — A külföldi székhelyű szállítók átalányjellegű adóztatása)

3.7.2010   
            
            
               HU
            
            
               Az Európai Unió Hivatalos Lapja
            
            
               C 179/14
            
         A Bíróság (hetedik tanács) 2010. május 6-i ítélete — Európai Bizottság kontra Lengyel Köztársaság
   (C-311/09. sz. ügy) (1)
   
   (Tagállami kötelezettségszegés - Adózás - HÉA - Nemzetközi személyszállítás - A külföldi székhelyű szállítók átalányjellegű adóztatása)
   2010/C 179/22
   Az eljárás nyelve: lengyel
   
      Felek
   
   
      Felperes: Európai Bizottság (képviselők: D. Triantafyllou és K. Herrmann, meghatalmazottak)
   
      Alperes: Lengyel Köztársaság (képviselők: M. Dowgielewicz és M. Szpunar, meghatalmazottak.)
   
      Tárgy
   
   Tagállami kötelezettségszegés — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 73., 168. és 273. cikkének megsértése — Személyek nemzetközi közúti szállítása — A külföldi székhellyel rendelkező szállítók számára kizárólag a belföldön szállított személyek számának arányában megállapított átalányösszegen alapuló HÉA-fizetési kötelezettséget előíró nemzeti szabályozás, amely nem teszi lehetővé az előzetesen felszámított adó levonását
   
      Rendelkező rész
   
   
               1.
            
            
               A Lengyel Köztársaság — mivel a termékek és szolgáltatások adójáról szóló törvény bizonyos rendelkezéseit végrehajtó, 2004. április 27-i pénzügyminiszteri rendelet 13. fejezete 35. §-ának (1), (3), (4) és (5) bekezdésében előírt módon vetette ki a hozzáadottérték-adót — nem teljesítette a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 73., 168. és 273. cikkéből eredő kötelezettségeit.
            
         
               2.
            
            
               A Bíróság a Lengyel Köztársaságot kötelezi a költségek viselésére.
            
         
      (1)  HL C 256., 2009.10.24.